I december er stemningen på stranden i Klitmøller langt fra palmer og papegøjer, men nok til at politikere kalder omgivelserne i Thy for "Cold Hawaii" - det kolde Hawaii. Eno Kløft har sammen med familien købt hus i Klitmøller - over 400 kilometer væk fra hjembyen København. Han er en af de mange nye tilflyttere som bosætter sig i Thy. - For mig var det surfingen, der gjorde, at jeg fik øjnene op for Klitmøller, siger Eno Kløft Thisted Kommune er gået sammen med Visit Nordjylland og fonden RealDania og bruger 60 millioner kroner på udviklingen af landdistrikter. Surfing er et af de områder, der satses på fordi området har Nordeuropas mest idelle vindforhold for surfere - Det har været en stor overraskelse, fordi man har sagt at vi var et yderområde og ikke kunne få folk til at flytte herop, men det viser sig at mange unge med uddannelse flytter herop for at dyrke deres fritidsinteresser, siger Jan Krog, som er Erhvervs- og udviklingschef i Thisted Kommune. I den lokale surfer klub NASA er man glade for kommunens satsning. På få år er klubbens medlemstal steget fra 100 til 160 nye surfere - Det er det blå guld. Det er ligesom olie, det ligger her, men det skal bare raffineres. Det kan man også med det her, lyder det fra Stian Eide Surfer klubben tror at strandene langs kysten i Thy har potentiale til at blive Nordeuropas centrum for surfere og store internationale konkurrencer. For Eno Kløft og familien er Klitmøller det nye centrum i deres liv - Vi er glade for at være flyttet herop. Vi blev taget godt imod af lokalbefolkningen, og det er som om de lokale er ved at acceptere, at surferne er en integreret del af Klitmøller, siger Eno Kløft.

Opsummering:
Surfing skal være med til at lokke nye borgere til Nordjylland. I Thisted Kommune har de besluttet at bruge millioner af kroner på at få folk fra hele landet til at bosætte sig i Thy. Det ser allerede nu ud til at virke - i den lille by Klitmøller har fle